text: francesc pujol boira- ART-OPINIÓ-CUINA sense gluten: HAMBURGUESES CASOLANES AMB CEBA, SENSE GLUTEN
  HAMBURGUESES CASOLANES AMB CEBA, SENSE GLUTEN
  Aquesta recepta està dedicada a aquells que encara mengeu carn, als que us agraden les hamburgueses però us costa trobar-ne de bones o que no tinguin gluten i també als que teniu problemes per mastegar.
  A casa reunim totes les condicions, encara ens agrada la carn, ens costa trobar-ne no contaminades i els més grans comencem a tenir problemes per mastegar, sobretot la Marta que li van caient les dents.
  Ara tinc picadora nova, que a més és pastadora; aquesta eina, que us recomano si teniu una mica d'espai a la cuina, em serveix tant per fer-me les hamburgueses, com per fer botifarres, les pilotilles, pastar el pa, les diferents pastes per coques o galetes i rebosteria en general.
  Sense més preàmbuls, us dic com les faig.
  Per cada Hamburguesa 150/180 g de carn de vedella (bistec de pobre), jo hi poso un terç de porc (llom). Com que érem vuit, 900 g de vedella i 450 g de porc.
  Sal, 12/14 g
  Pebre, 3/4 g
  Pa ratllat (sense gluten)
  Primer prepararem la ceba, picant-la de mida petita. Amb molt poc oli i un xic de sal, li donarem unes voltes a la paella a foc fort, que perdi l'aigua i agafi una mica.
  Si no teniu picadora, és convenient que demaneu a la carnisseria que us la piquin al moment.
  En cas que us la piqueu vosaltres primer tallarem a daus la carn i li traurem el greix que pugui tenir. La piquem i l'amanim de sal, pebre, els ous i el pa ratllat, la ceba i pastem ben pastat; si no teniu pastadora, amb les mans, ben netes.
  Aquesta operació la faig de bon matí i la deixo en repòs a la nevera de manera que es vagin amarant els sabors.
  Amb l'ajuda d'un cercle donem forma a les hamburgueses i ja les tindrem a punt de planxa.
  A vegades a l'hora de pastar la carn hi afegeixo poma ratllada que li dóna un punt de dolçor que ens agrada molt.
  Salut i república....ara més que mai! i anar fent
  Etiquetas: cuina, economia domestica, família, sense gluten
  Carme Rosanas 18 de març de 2016 a les 15:22
  M'agraden les hamburgueses, abans a casa en dèiem bistec rus, no sé si era una cosa familiar o abans de la globalització es deia així, per aquests verals.
  Aquestes tenen molt bona pinta. Nosaltres, de moment, no tenim problemes ni de gluten ni de dents i malgrat això me les acostumo a fer jo, molt més sovint que no pas comprar-les fetes. Si les compro fetes ho faig en una carnisseria que les fan ells molt naturals i sense gaires additius.
  Francesc Pujol Boira 18 de març de 2016 a les 17:43
  A casa també en deiem bistec rus i a més la mama les feia amb carn de cavall que era més barata.
  xavier pujol 20 de març de 2016 a les 20:41
  Segur que la Marta se les menja a gust!!
  I tots els altres també.
  El dia de Sant Josep, com cada any vaig pensar en el meu padrí.
  Per molts anys a tots els seus descendents.
  Nosaltres comprem la carn a una carniceria de confiança del mercat de Sants, i ens preparen les hamburgueses davant nostre.